A hallgató a felsőfokú tanulmányok lezárásakor minden szakon önálló szakdolgozatot köteles készíteni. A szakért felelős oktatási szervezeti egység (intézet) a Neptun Egységes Tanulmányi Rendszerben ajánlanak fel szakdolgozati témákat, vagy adnak lehetőséget jelentkezésre a hallgató által hozott témára.

A nemzeti felsőoktatásról szóló 2011. évi CCIV. törvény 50.§ (6) bekezdése értelmében a sikeres záróvizsgát tett hallgató szakdolgozatát vagy diplomamunkáját a felsőoktatási intézmény tanulmányi rendszerében teljes egészében szükséges tárolni, és azokról nyilvántartást vezetni.

A teljes folyamatról és annak lépéseiről segédanyag készült, mely a Neptun hallgatói belépés oldalon a „Letölthető dokumentumok” menüben található.

A szakdolgozatokkal kapcsolatos intézeti követelmények eltérőek lehetnek, ezért a részletes szakdolgozati útmutatók a mintatantervekben feltüntetett képzések mellett találhatók.